A BIZOTTSÁG 1017/2002/EK RENDELETE

(2002. június 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 796/2002/EK bizottsági rendelettel[1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre[2] és különösen annak 9. cikkére,

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a Közösségben a kettős ellenőrzési rendszerekre vonatkozó intézkedéseknek, illetve a textiltermékek Közösségbe irányuló behozatala esetén azok előzetes és visszamenőleges közösségi felügyeletének megfelelően a tagállamok vámhatóságai által a termékek Kombinált Nómenklatúra szerinti besorolásával kapcsolatban kiadott olyan kötelező érvényű tarifális felvilágosításokat, amelyek nem felelnek meg e rendelet rendelkezéseinek, 60 napon keresztül továbbra is alkalmazhassák azok bemutatói a legutóbb az Európai Parlament és a Tanács 2700/2000/EK rendeletével[3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet[4] 12. cikkének (6) bekezdése szerinti rendelkezések alapján.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A Közösségben a kettős ellenőrzési rendszerekre vonatkozó intézkedéseknek, illetve a textiltermékek Közösségbe irányuló behozatala esetén azok előzetes és visszamenőleges közösségi felügyeletének megfelelően a tagállamok vámhatóságai által kiadott kötelező érvényű tarifális felvilágosítások, amelyek nem felelnek meg e rendelet rendelkezéseinek, 60 napon keresztül továbbra is alkalmazhatók a 2913/92/EGK rendelet 12. cikkének (6) bekezdése szerinti rendelkezések alapján.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. június 13-án.

a Bizottság részéről

Frederik BOLKESTEIN

a Bizottság tagja

MELLÉKLET

A termékek leírása KN-kód szerinti besorolás Indoklás

(1) (2) (3)

1. 100 %-os poliészterből, körkötött, szegetlen vékony törlőrongy, hozzávetőlegesen 21 cm × 21 cm méretben. Mind a négy széle hegesztéssel lezárva. (Törlőruha) (Lásd a 620. fényképet.*) 6307 10 10 A besorolást a Kombinált Nómenklatúra 1. és 6. általános szabályának rendelkezései, a XI. Árucsoport 7. c) megjegyzése, a 63. Árucsoport 1. megjegyzése, valamint a 6307, 6307 10 és 6307 10 10 KN-kód megfogalmazása határozza meg. Mivel a szélek hegesztéssel kerültek lezárásra, a termék konfekcionáltnak minősül. Lásd még a Harmonizált Rendszer XI. áruosztály, általános része (II), "Konfekcionált áruk", 3. pontjának magyarázó megjegyzéseit. Lásd még a Harmonizált Rendszer 6307 kódja magyarázó megjegyzésének 1. pontját.

2. Szőtt, fémezett és más fonalat tartalmazó, szintetikus anyaggal töltött, hozzávetőlegesen 8 cm × 8 cm méretű ötágú csillag. Az egyik csúcsán fémezett cérnából készült akasztó hurok található. (Egyéb konfekcionált áru - dísztárgy) (Lásd a 623. fényképet.*) 6307 90 99 A besorolást a Kombinált Nómenklatúra 1. és 6. általános szabályának rendelkezései, a XI. Árucsoport 7. megjegyzésének a) és e) pontja, a 63. Árucsoport 1. megjegyzése, valamint a 6307, 6307 90 és 6307 90 99 KN-kód megfogalmazása határozza meg. Figyelembe véve az áru általános megjelenését, az nem kizárólag vagy elsősorban karácsonykor, hanem az egész év során használható. Ez nem teszi lehetővé a 9505 kód szerinti besorolását.

* A fényképek kizárólag szemléltető jellegűek.

[pic]

[1] HL L 128., 2002.5.15., 8. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.